钦定古今图书集成/历象汇编/庶征典/第123卷 > 《管窥辑要》 > 吴
## 钦定古今图书集成/历象汇编/庶征典/第123卷 > 《管窥辑要》 > 吴

### 废帝五凤二年石自立

按《吴志孙亮传》：“五凤二年五月，阳羡离里山大石自
立。”

按：《晋书五行志》：京房《易传》曰：“庶士为天子之祥也。”其
说曰：“石立于山，同姓；平地异姓。”干宝以为孙皓承废
故之家得位，其应也。或曰孙休见立之祥也。

### 乌程侯天玺元年历阳阳羡有瑞石

按《吴志孙皓传》：“‘天玺元年，于湖边得石函，中有小石，
青白色，长四寸，广二寸馀，刻上作皇帝’字。秋八月，鄱
阳言历阳山石文理成，字凡二十，云：楚九州渚，吴九

司徒董朝、兼太常周处至阳羡县封禅国山。明年改
元大赦，以《协石文》。

按《江表传》，历阳县有石山，临水高百丈，其三十丈所
有七穿骈罗，穿中色黄赤，不与本体相似，俗相传谓
之石印。又云：“石印封发，天下当太平，下有祠屋，巫祝
言：石印神有三郎。时历阳长表上言石印发，皓遣使
以太牢祭历山。巫言：石印三郎说，天下方太平。使者
作高梯，上看印文，诈以朱书石作二十字，还以启皓”，
皓大喜曰：“吴当为九州作都渚乎？从大皇帝及孤四
世矣。太平之主，非孤复谁！”重遣使以印绶拜三郎为
王，又刻石立铭，褒赞灵德，以答休祥。